
# Гөлнур Корбанова: «Әнкәйнең күңеле киң күкләр сымандыр...»

(ШИГЪРИЯТ)

Әнкәйнең күңеле киң күкләр сымандыр,

Әнкәйнең күңеленә зур кояш сыйгандыр.

«Кызым» дип дәшсә дә, җылыныр йөрәгең.

Әнкәем, бу җырым – сиңа бер бүләгем.

Әнкәйле гомерләр ягымлы язга тиң,

Һәркемгә әнкәйле гомерләр телим мин.


Балам дип, гел сызар әнкәйләр бәгыре,

Әнкәйләр булганда, без һаман кадерле.

Әнкәйләр кебек зат табылмас эзләп тә,

Рәхмәтләр әйтергә җитмәс күк сүзләр дә.

Әнкәйләр җанында никадәр мәрхәмәт.

Барысы өчен дә, әнкәем, мең рәхмәт.


Следите за самым важным и интересным в Telegram-каналеТатмедиа

## Нет комментариев
Гөлнур Корбанова: «Әнкәйнең күңеле киң күкләр сымандыр...»